තෙල් නැව පෙරළී 16ක් අතුරුදන්  3ක් ලාංකිකයෝ
ශ්රී ලාංකිකයින් 03 දෙනකු සහ ඉන්දියානුවන් 13 දෙනකුගෙන් සමන්විත 16 දෙනකුගෙන් යුත් කාර්ය මණ්ඩලයක් සහිත ප්රෙස්ටීජ් ෆෝල්කන් නමැති තෙල් නැව ඕමානයේ වෙරළට ඔබ්බෙන් පෙරළී ඇතැයි ඕමානයේ සමුද්ර ආරක්ෂක මධ්යස්ථානය සඳහන් කරයි ඉකුත් 16 වැනිදා සවස ඕමානයේ වෙරළට ඔබ්බෙන් කොමරෝස් ධජය සහිතව මෙම තෙල් නැව යාත්රා කර ඇත මෙම අනතුරින් ඉන්දීය ජාතිකයින් 13 දෙනකු අතුරුදන් වී ඇතැයි වාර්තා වේ ඕමානයේ නාවික බලධාරීන් සිද්ධිය තහවුරු කර ඇති අතර අතුරුදන් වූ නැවියන් සොයා ගැනීම සඳහා මෙහෙයුම් ක්රියාත්මක බව ද ප්රකාශ කළේය ඕමානයේ සමුද්ර ආරක්ෂක මධ්යස්ථානය කියා සිටියේ රාස් මද්රකාහි සිට නාවික සැතපුම් 25ක් පමණ දුරකදී තෙල් නැව පෙරළුණු බවය අදාළ බලධාරීන් සමග සම්බන්ධීකරණයෙන් සෝදිසි කිරීමේ සහ ගලවා ගැනීමේ මෙහෙයුමක් ක්රියාත්මක කළ බව ද ඕමානයේ සමුද්ර ආරක්ෂක මධ්යස්ථානය සඳහන් කරයි ප්රෙස්ටීජ් ෆෝල්කන් සිය ගමන ආරම්භ කර ඇත්තේ ඩුබායි හි හම්රියා වරායෙනි එහි ගමනාන්තය යේමනයේ ඒඩන් වරාය විය අනතුරට පත් නැවෙහි කාර්ය මණ්ඩලය බේරා ගැනීමට ඉන්දීය නාවික හමුදාව ද මුදාගැනීමේ මෙහෙයුම් සඳහා එක්ව සිටින බව විදෙස් මාධ්ය වාර්තා පවසයි ඒ සඳහා යුද නෞකාවක් සහ දිගු දුර සමුද්රීය ඔත්තු බැලීමේ ගුවන් යානයක් ද යොදා ඇතැයි ද විදෙස් මාධ්ය වැඩිදුරටත් සඳහන් කරයි